CELEX: 32010R0681
Language: sl
Date: 2010-07-29 00:00:00
Title: Uredba Komisije (EU) št. 681/2010 z dne 29. julija 2010 o stodvaintrideseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani

30.7.2010   
            
            
               SL
            
            
               Uradni list Evropske unije
            
            
               L 198/7
            
         UREDBA KOMISIJE (EU) št. 681/2010
   z dne 29. julija 2010
   o stodvaintrideseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani, in o razveljavitvi Uredbe Sveta (ES) št. 467/2001 o prepovedi izvoza nekaterega blaga in storitev v Afganistan, o poostritvi prepovedi poletov in podaljšanju zamrznitve sredstev in drugih finančnih virov talibanov iz Afganistana (1), ter zlasti člena 7(1)(a) in člena 7a(1) (2) Uredbe,
   ob upoštevanju naslednjega:
   
               (1)
            
            
               Priloga I k Uredbi (ES) št. 881/2002 navaja osebe, skupine in subjekte, ki jih zadeva zamrznitev sredstev in gospodarskih virov iz navedene uredbe.
            
         
               (2)
            
            
               Odbor za sankcije Varnostnega sveta Združenih narodov je 19. julija 2010 sklenil dodati štiri fizične osebe na seznam oseb, skupin in subjektov, za katere velja zamrznitev sredstev in gospodarskih virov.
            
         
               (3)
            
            
               Prilogo I k Uredbi (ES) št. 881/2002 je zato treba ustrezno posodobiti.
            
         
               (4)
            
            
               Da se zagotovi učinkovitost ukrepov, predvidenih s to uredbo, bi morala ta uredba začeti veljati takoj –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 881/2002 se spremeni v skladu s Prilogo k tej uredbi.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 29. julija 2010
      
         
            Za Komisijo
         
         
            Za predsednika
         
         Karel KOVANDA
         
            v. d. generalnega direktorja za zunanje odnose
         
      
   
   
      (1)  UL L 139, 29.5.2002, str. 9.
   
      (2)  Člen 7a je bil vstavljen z Uredbo (EU) št. 1286/2009 (UL L 346, 23.12.2009, str. 42).
   
      PRILOGA
      Priloga I k Uredbi (ES) št. 881/2002 se spremeni:
      Pod naslov „Fizične osebe“ se dodajo naslednji vnosi:
      
                  (1)
               
               
                  
                     „Amir Abdullah (tudi Amir Abdullah Sahib). Naslov: Karači, Pakistan. Datum rojstva: približno leta 1972. Kraj rojstva: provinca Paktika, Afganistan. Državljanstvo: afganistansko. Datum uvrstitve iz člena 2a(4)(b): 20.7.2010.“
                  
               
            
                  (2)
               
               
                  
                     „Anwar Nasser Abdulla Al-Aulaqi (tudi (a) Anwar al-Aulaqi, (b) Anwar al-Awlaki, (c) Anwar al-Awlaqi, (d) Anwar Nasser Aulaqi, (e) Anwar Nasser Abdullah Aulaqi, (f) Anwar Nasser Abdulla Aulaqi). Datum rojstva: (a) 21.4.1971, (b) 22.4.1971. Kraj rojstva: Las Cruces, Nova Mehika, Združene države Amerike. Državljanstvo: (a) Združenih držav Amerike, (b) jemensko. Druge informacije: od decembra 2007 se skriva v Jemnu. Datum uvrstitve iz člena 2a(4)(b): 20.7.2010.“
                  
               
            
                  (3)
               
               
                  
                     „Nasiruddin Haqqani (tudi (a) Naseer Haqqani, (b) Dr. Naseer Haqqani, (c) Nassir Haqqani, (d) Nashir Haqqani, (e) Naseruddin, (f) Dr. Alim Ghair). Naslov: Pakistan. Datum rojstva: približno od leta 1970 do leta 1973. Kraj rojstva: Afganistan. Državljanstvo: afganistansko. Druge informacije: povezan z mrežo Haqqani, ki deluje iz severnega Vaziristana v pakistanskih plemenskih območjih pod zvezno upravo. Datum uvrstitve iz člena 2a(4)(b): 20.7.2010.“
                  
               
            
                  (4)
               
               
                  
                     „Gul Agha Ishakzai (tudi (a) Mullah Gul Agha, (b) Mullah Gul Agha Akhund, (c) Hidayatullah, (d) Haji Hidayatullah, (e) Hayadatullah). Naslov: Pakistan. Datum rojstva: približno leta 1972. Kraj rojstva: Band-e-Timor, Kandahar, Afganistan. Druge informacije: je član nedavno ustanovljenega sveta talibanov, ki koordinira pobiranje zakata (muslimanskega davka) iz province Balučistan v Pakistanu. Datum uvrstitve iz člena 2a(4)(b): 20.7.2010.“